  Майя Бывальцева Удмуртилэн тӧроез Александр Соловьёв элькунын улӥсьёсты Выль арен ӟечкылаз. Улосвыл кивалтӥсьлэсь праздникен вазиськонзэ «Мынам Удмуртие» телеканалын возьматӥзы. «Гажано эшъёс. Часъёсысь стрелкаос ӝоген 12 вылэ вуозы. Лымыен шобырскем вордскем удмурт музъеммылэн котькуд сэрегаз кема возьмам Выль ар вуоз. Нош солэсь азьвыл ойдолэ ӟеч кылъёс кылъёс вераломы кошкись арлы. Удмуртиямы экономикаын но мерлык удысын азьлане вамыш лэсьтӥз. Кылем арын сярысь умойгес возьматэтъёс промышленностьын, гурт возёсын но мукет валтӥсь удысъёсын. Тросгес пуктэмын улон интыос, шаерамы улӥсьёслэн лыдзы йылэ, соин ик асьмелы выль нылпи садъёс но школаос сярысь малпаськоно. Азинске аспӧртэм лулчеберет. Эшшо визьлыкогес луизы Брангуртысь песянайёсмы. Гажано эшъёс, вань сюлмысьтым сӥзисько, Выль ар тӥледлы ӟеч тазалык, семьяяды шуныт но удалтон мед ваёз. Выль арен!», — ӟечкылаз Александр Соловьёв. Ватсалом, таяз арын Выль ар ӟечкылан азьын Брангуртысь песянайёс выль кырӟанзэс быдэстӥзы, со «Jingle bells» гуръя гожтэмын. Съёмкаосы озьы ик пыриськизы Тол бабай, но солэн юрттӥсез Лымы ныл. Удмуртилэн тӧроезлэн Выль арен ӟечкыланэз Тегъёс: Мерлык Ижкар Удмуртия АлександрСоловьёв Выльар  